เซฟร้านนี้แล้ว เซฟอีก ไปชลบุรีหลายที่ก็ไม่ได้ไปซะที วันนี้อุตส่าห์หิ้วท้องไม่กินข้าวเช้า
ไปจากบ้านเพื่อไปกินอาหารกึ่งเช้ากึ่งกลางวันที่ร้านนี้ 

ป้าอ่อน ซอยก๊วน 

ร้านอยู่ในซอยก๊วนที่เป็นซอยเล็กๆๆๆๆๆ เราวนอยู่ในซอยอยู่หลายรอยเลยค่ะ  google นำมา ดันนำมาไม่ถึงร้าน ที่จริงก็ถึงแหละค่ะ แต่เราดันไม่รู้ว่าต้องเดินเข้าไปอีกหน่อย เลยวนรถเล่นซะเหนื่อย

ร้านอยู่ในตัวเมืองชลบุรี 

เป็นร้านที่ทำมาจากบ้านเก่า คนเต็มร้านเลย ขนาดไปไม่ใช่ตอนเที่ยง ไปถึงเราก็สั่งเลย 
อาหารเด็ดเขาเป็นกะเพรา ถ้ามีอย่างเดียว 100 บาท หรือ ถ้า 2 อย่าง อาจจะ 150 บาท หรือ 200 บาท

เราเล็งเมนู นี้ไว้ตั้งแต่บ้าน กั้งกะเพรา (100 บาท )
กั้งเขาตัวใหญ่ ชอบที่ผัดมาแบบกะเพราจริงๆ ไม่ต้องใส่เครื่องนู่นนี่ แค่กั้ง กะเพรา พริก 
อร่อยแล้ว รสชาติดีนะคะ แต่เผ็ดนำมากกกกก ถ้าใครไม่ชอบเผ็ดก็ ต้องบอกเขาไปก่อน
ชอบข้าวสวยเขาด้วยค่ะ ใช้่ข้าวดี

อีกสองจานเราสั่งเป็น หอยเชลล์ ปู กะเพรา (150B)
ปูเป็นเนื้อปูก็ไม่ได้เป็นก้อนๆ มาก แต่ให้ปูเยอะดี หอยเชลล์ตัวปานกลาง ไม่ได้ ใหญ่มาก 
อร่อยดีค่ะ 

อีกจานเป็น ปูกะเพรา (100B)  เราว่าอันนี้ก็น่ากิน ชอบปูเป็นทุนเดิมอยู่แล้ว เขาให้ปูเยอะดี

สั่งต้มยำมากินด้วยค่ะ ต้มยำน้้ำใส ปลา + กุ้ง (150B) กุ้งตัวใหญ่เนื้อแน่นดี ต้มยำเขารสจัด
แต่เราว่าเปรี้ยวแหลมไปนิด เขาให้ กุ้งปลาเยอะเต็มชามเลย ไหนจะเห็ดอีก

สรุปแล้วไม่ผิดหวังนะคะ ที่อยากไปตั้งนาน กะเพราเขาให้เยอะ แต่ถ้าใครไม่กินเผ็ดมากก็ต้องบอกเขาหน่อย


